S-71/2023

1 Mál þetta, sem var dómtekið 7. mars sl., var höfðað með ákæru lögreglustjórans á Norðurlandi eystra, dagsettri 10. febrúar 2023, á hendur E-kk-þgf Þ-kk-þgf S-kk-þgf, [...], A-kk-þgf S-kk-þgf F-kk-þgf, [...], Reykjavík, H-kk-þgf S-kk-þgf, [...], H-kk-þgf D-x-x B-x-x, [...] og X, [...].

2 Ákæran er í tveimur liðum og í þeim fyrri er ákærðu E-kk-þgf Þ-kk-þgf, A-kk-þgf S-kk-þgf, H-kk-þgf og H-kk-þgf D-x-x gefinn að sök þjófnaður, með því að hafa aðfaranótt þriðjudagsins 2. júlí 2019 staðið saman að innbroti í Fjölsmiðjuna að [...] og stolið þaðan 1890 dósum af 500 ml bjór frá framleiðandanum Viking. Er brotið heimfært til 1. mgr. 244. gr. almennra hegningarlaga nr. 19/1940 og þess krafist að ákærðu verði dæmdir til refsingar og greiðslu alls sakarkostnaðar.

3 Síðari liður ákærunnar tekur aðeins til ákærða X og var hans þáttur skilinn frá máli þessu. 4 Ákærðu hafa komið fyrir dóm og játað sök samkvæmt ákæru. Með játningum þeirra, sem ekki er ástæða til að efa að sé sannleikanum samkvæm, og gögnum málsins, er nægilega sannað að þeir hafi gerst sekir um þá háttsemi sem í ákæru er lýst og þar er réttilega heimfærð til refsiákvæða. Verður dómur lagður á málið án frekari sönnunarfærslu, sbr. heimildarákvæði 164. gr. laga nr. 88/2008.

5 Ákærðu krefjast vægustu refsingar sem lög leyfa en ákærði H-kk-nf D-x-x aðallega að honum verði ekki gerð refsing. Þá er krafist hæfilegrar þóknunar til handa skipuðum verjendum ákærðu.

6 Ákærði E-kk-nf Þ-kk-nf hefur nokkurn sakaferli. Verður hér litið til þess að 19. júlí 2019 var hann dæmdur í tveggja mánaða fangelsi, skilorðsbundið í tvö ár, fyrir tilraun til þjófnaðar og vörslur fíkniefna. Þann 30. júní 2021 var hann sakfelldur fyrir líkamsárás, frelsisviptingu og hótanir. Var skilorðsdómurinn frá 2019 tekinn upp og ákærði dæmdur í 15 mánaða fangelsi, skilorðsbundið í tvö ár. Þá var ákærði sakfelldur fyrir frelsissviptingu, líkamsárás, hótanir, fjársvik og tilraun til fjársvika 6. apríl 2022. Var skilorðsdómurinn frá 2021 tekinn upp og ákærði dæmdur í fjögurra ára fangelsi en fullnustu þriggja ára og níu mánaða þar af frestað skilorðsbundið í fimm ár. Það brot sem ákærði er nú sakfelldur fyrir framdi hann 2. júlí 2019, fyrir uppsögu allra framangreindra dóma. Ber því að dæma honum hegningarauka sem samsvari þeirri þynging hegningarinnar, sem kynni að hafa orðið, ef dæmt hefði verið um öll brotin í fyrra máli, sbr. 78. gr. almennra hegningarlaga nr. 19/1940. Litið verður til þess að um samverknað var að ræða, sbr.2. mgr. 70. gr. sömu laga. Á hinn bóginn verður litið til þess að ákæra var gefin út 10. febrúar sl., þremur og hálfuári eftir að brotið var framið. Verður ákærða ekki kennt um þann óhæfilega drátt sem varð á meðferð málsins. Með vísan til alls framangreinds verður ákærða ekki gerð sérstök refsing fyrir þetta brot.

7 Af sakaferli ákærða A-kk-ef S-kk-ef verður litið til þess að 25. júlí 2019 var hann sakfelldur fyrir líkamsárás og vörslur fíkniefna. Hann var dæmdur í þriggja mánaða fangelsi en fullnustu tveggja mánaða þar af frestað skilorðsbundið í tvö ár, og ákærða jafnframt gert að greiða 70.000 króna sekt til ríkissjóðs. Það brot sem ákærði er nú sakfelldur fyrir framdi hann fyrir uppsögu framangreinds dóms. Ber því að dæma honum hegningarauka, sbr. 78. gr. almennra hegningarlaga. Ber að taka upp skilorðshluta dómsins frá 25. júlí 2019, sbr. 60. gr. almennra hegningarlaga. Við ákvörðun refsingar verður litið til 2. mgr. 70. gr. sömu laga en einnig þess hve verulega meðferð máls þessa hefur tafist. Ákærði hefur lagt fram gögn um að hann hafi farið í meðferð 10. mars 2022, sinn t þeirri vinnu vel og dvalið á áfanga heimili síðan og fær þaðan góða umsögn. Verður refsing ákærða ákveðin fangelsi í þrjá mánuði en fullnustu refsingarinnar verður frestað skilorðsbundið eins og nánar greinir í dómsorði.

8 Ákærði H-kk-nf hefur ekki áður verið dæmdur til refsingar. Með vísan til 2. mgr. 70. gr. almennra hegningarlaga en einnig hreins sakaferli og óhæfilegs dráttar á meðferð málsins þykir refsing hans hæfilega ákveðin fangelsi í einn mánuð en fullnustu refsingarinnar verður frestað skilorðsbundið eins og nánar greinir í dómsorði.

9 Þann 25. september 2019 var ákærði H-kk-nf D-x-x dæmdur í 12 mánaða fangelsi fyrir þjófnað, nytjastuld og rán auk brota gegn umferðarlögum og vopnalögum. Það var hegningarauki við eldri skilorðsdóm sem var tekinn upp og dæmdur með. Hann fékk reynslulausn á 120 daga eftirstöðvum refsingarinnar 21. mars 2020. Þá var ákærði dæmdur í átta mánaða fangelsi fyrir umferðarlagabrot 10. nóvember 2021. Það brot sem ákærði er nú sakfelldur fyrir framdi hann fyrir uppsögu beggja framangreindra dóma. Ber því að dæma honum hegningarauka sem samsvari þeirri þynging hegningarinnar, sem kynni að hafa orðið, ef dæmt hefði verið um öll brotin í fyrra máli, sbr. 78. gr. almennra hegningarlaga. Við ákvörðun refsingar verður litið 2. mgr. 70. gr. sömu laga en einnig óhæfilegs dráttar á meðferð málsins. Þá hefur ákærði lagt fram gögn um góða hegðun og þátttöku í meðferðarvinnu við afplánun síðastgreinds dóms. Með vísan til framangreinds verður ákærða ekki gerð sérstök refsing.

10 Sakarkostnaður í málinu er ekki annar en þóknanir verjenda á rannsóknarstigi og fyrir dómi. Að kröfu ákæruvalds og með vísan til dómsniðurstöðu verða ákærðu E-kk-nf Þ-kk-nf, A-kk-nf S-kk-nf og H-kk-nf dæmdi r til greiðslu þóknana verjenda sinna. Verjandi ákærða H-kk-ef D-x-x átti í umtalsverðum samskiptum við lögreglu og ákæruvald um að flýta málinu, m. a. þar sem ákærði afplánaði eldri dóma og mál þetta stóð því í vegi að hann gæti fengið reynslulausn. Eins og áður er fram komið dróst úr hófi að ákæra yrði gefin út í málinu. Þykir því rétt, með vísan til lokamálsliðar 1. mgr. 235. gr. laga nr. 88/2008 að sá hluti þóknunarinnar sem að því laut greiðist úr ríkissjóði. Verður ákærði dæmdur til að greiða þóknun lögmanns síns að öðru leyti og ferðakostnað hennar. Þykja þóknanir verjenda hæfilega ákveðnar eins og greinir í dómsorði, að virðisaukaskatti meðtöldum.

A-kvk-nf S-kvk-nf héraðsdómari kveður upp dóminn.

Dómsorð :

Ákærða E-kk-þgf Þ-kk-þgf S-kk-þgf er ekki gerð sérstök refsing.

Ákærði A-kk-nf S-kk-nf F-kk-nf sæti fangelsi í þrjá mánuði en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði H-kk-nf S-kk-nf sæti fangelsi í einn mánuð en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærða H-kk-þgf D-x-x B-x-x er ekki gerð sérstök refsing.

Ákærði E-kk-nf Þ-kk-nf greiði 391.716 krónur í sakarkostnað, þ. e. þóknun tilnefnds verjanda síns, Ó-kk-ef V-kk-ef T-kk-ef lögmanns, 90.396 krónur, og þóknun skipaðs verjanda síns, G-kk-ef S-x-x R-kk-ef lögmanns, 301.320 krónur.

Ákærði A-kk-nf S-kk-nf greiði þóknun skipaðs verjanda síns, G-kk-ef S-x-x R-kk-ef lögmanns, 421.848 krónur.

Ákærði H-kk-nf greiði þóknun skipaðs verjanda síns, F-kk-ef S-kk-ef lögmanns, 120.528 krónur.

Ákærði H-kk-nf D-kk-nf greiði 937.790 krónur í sakarkostnað, þ. e. 903.960 krónur af þóknun skipaðs verjanda síns, Á-kvk-ef L-kvk-ef L-kvk-ef lögmanns, sem í heild nemur 1.054.620 krónum, og 33.830 króna ferðakostnað hennar. Að öðru leyti greiðast málsvarnarlaun hennar úr ríkissjóði.

A-kvk-nf S-kvk-nf